hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ru hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նա «շնորհավորել էր» իշխանություններին՝ ՄԻԵԴ-ում կոմունիկացված առաջին գործի կապակցությամբ. «ՄԻԵԴ-ում ձեր դեմ գործ կա՝ փնթի արված նախաքննության մասով. տպավորություն կա, որ գաղտնալսման դեպքն անցավ-գնաց: Ուրեմն իմացեք՝ չի մարսվել, մեր պետությունը չի մարսել, դրա ձայնը դեռ կլսեք եվրոպական դատարաններից»:
Ինչ վերաբերում է ԱԱԾ և ՀՔԾ պետերի, ինչպես նաև վարչապետի խոսակցությունների գաղտնալսմանը, փաստաբան Մուշեղ Շուշանյանը շեշտեց. «Առաջնային խնդիրը, որ պետք է փորձ արվի պարզել, դա այն է, թե ինչպես է էդ գաղտնալսումն իրականացվել: Բայց ոչ պակաս կարևոր խնդիր է հարցի պատասխանը, թե արդյոք այդ հեռախոսային խոսակցության բովանդակությունը պարունակում է այնպիսի տվյալներ, որոնց հիման վրա հնարավոր է հանգել հետևության, որ ազդեցություն է եղել դատարանի վրա»:
Վերջին գաղտնալսված խոսակցությունը, որ հրապարակվեց, ըստ Շուշանյանի, նման ենթադրության հիմքեր տալիս է: «Դա իրապես շատ մտահոգիչ է, որովհետև գործող իշխանությունը հայտարարում է, որ ձեռնպահ է մնում դատական իշխանությանը միջամտելուց, և դատարանները ազատորեն պետք է իրականացնեն արդարադատություն և այլն, ինչի հետ ես համաձայն չեմ, որովհետև դատական առկա համակարգը պարզապես ունակ չէ արդարադատություն իրականացնել որևէ պարագայում: Իրենք տասնամյակներ շարունակ սովոր են եղել «հեռախոսային արդարադատությանը»՝ գործադիրից հրահանգներով դատական ակտեր կայացնելուն»,-նշեց Շուշանյանը:
Նրա խոսքով՝ նախ պետք էր ազատվել դատական համակարգի օդիոզ դեմքերից: «Քանի որ հայտարարվել էր, որ զերծ են մնում ազդեցության փորձերից, բայց փաստացի ունենք դեպք, երբ գաղտնալսված վերջին խոսակցությամբ նման ազդեցություն գործադրվել է, դա իհարկե դատապարտելի է»,-ասաց Շուշանյանը՝ շարունակելով. «Դատական իշխանության անկախության հարցը շարունակում է մնալ օրախնդիր: Էդ հարցում պարոն Մարուքյանի հետ չհամաձայնել հնարավոր չէ: Պետք է կադրային լրջագույն փոփոխություններ իրականացվեն»:
Մուշեղ Շուշանյանի խոսքով՝ կան լրջագույն խնդիրներ, որոնք իրեն հիմք են տալիս պնդելու, որ մեծ հաշվով որևէ փոփոխություն տեղի չի ունեցել արդարադատության իրականացման գործընթացում: Ըստ նրա՝ մասնավորապես գրավով կալանքը փոխելու պրակտիկան կիրառվում է միայն նախորդ հանցավոր ռեժիմի ներկայացուցիչների նկատմամբ, իսկ շարքային քրգործեով գրավով խափանման միջոցի փոփոխությունը նախկինի պես գրեթե չի կիրառվում: «Հեղափոխությունից հետո առաջին փոփոխությունը պետք է լիներ կալանքների կիրառման վերանայումը, որը ես որպես գործող փաստաբան, փաստում եմ, որ տեղի չի ունեցել»,-նշեց նա:
Շուշանյանը ողջունում է ՄԻԵԴ-ի՝ միջանկյալ միջոց կիրառելու որոշումը, անկախ, թե ում է դա վերաբերվում. «Ու շատ ցավում եմ, որ դա մեր պետական մակարդակում չի արվել: Գերմանիա ուղարկելու հարցում վստահ չեմ, որ դա պարտադիր է, որովհետև պետք է հիմնավորվի, որ Հայաստանում չկա համապատասխան բուժհաստաություն, որը կարող է նրա համար ապահովել պատշաճ բուժօգնություն»:
«Կարելի էր այնպես անել, որ «Մարտի մեկով» մեղադրվող մարդիկ չհասցնեին հեռանալ Հայաստանից»
Իրավապաշտպան Վարդան Հարությունյանը Forrights.am-ի հետ զրույցում հիշեցրեց, որ Հայաստանում մարդու իրավունքների վիճակն այնքան վատն է եղել ժամանակին, որ այսօրվա դրական փոփոխությունների ֆոնին վատը շեշտելը այնքան էլ տեղին չէ:
«Պետք է արվեն քայլեր, որ այսօրվա Հայաստանը մարդու իրավունքների պաշտպանության մասով բոլորովին նման չլինի երեկվա Հայաստանին»,-նշեց իրավապաշտպանը:
Նա կարծում է, որ «Մարտի մեկի» գործով նախաքննությունը պետք է սկսվեր ներքևի օղակներից, ոչ թե միանգամից վերևներից: «Բայց ում նկատմամբ էլ նախաքննություն իրականանա, պետք է հարգվեն մարդու իրավունքները և օրենքները, որ ապագա մեղադրյալները կամ որևէ մեկը իր իրավունքների խախտումից բողոքելու ռեալ հիմքեր չունենա»,-շեշտեց նա:
Մյուս կողմից նա նորմալ է համարում գործով ներգրավված մեղադրյալների հայտարարությունները ու գնահատականները քրգործի մասով: «Ակնհայտ է, որ յուրաքանչյուր մարդ պաշտպանվելու իրավունք ունի՝ սկսած Ռոբերտ Քոչարյանից, վերջացրած Սեյրան Օհանյանով և մնացած բոլոր մարդկանցով, ովքեր որևէ կերպ ներգրավված են եղել Մարտի մեկի գործում: Էդ մարդիկ կարող են բերել փաստարկներ և հակափաստարկներ և ցանկացած պաշտպանական գիծ ընտրել»:
Այն առթիվ, որ ՀՀ նախկին ՊՆ Միքայել Հարությունյանին Ռուսաստանը չի արտահանձնում, նաև Ռուսաստանում է գործող մեղադրյալ, «Մարտի մեկի» քննչական խմբի նախկին ղեկավար Վահագն Հարությունյանը, Վարդան ՀԱրությունյանն ասաց. «Դե, Ռուսաստանը հայտնի է որպես երկիր, որն այդ կարգի մարդկանց ապաստան է տալիս: Յանուկովիչն է ՌԴ-ում, Ուկրանիայի կողմից հետապնդվող բազմաթիվ մարդիկ: Երևի կարելի էր այնպես անել, որ էդ մարդիկ չհասցնեին հեռանալ, բայց իրավիճակը սա է հիմա: Կարելի է հաշիվ ներկայացնել, թե ինչու այդպես եղավ: Նրանք այնտեղ են ու նրանց ռուսները չեն տալու, գոնե Միքայել Հարությունյանին»:
Նախորդ նյութըԴատարանը քննում է Սեդրակ Քոչարյանի հայցն ընդդեմ Արթուր Վանեցյանի
Հաջորդ նյութը«Հայոց բանակի օրվա գիշերն իմ որդու արյունն ա թափվել»․ կուրսանտի սպանությունից 4 տարի անց
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.